Rezumatul Studiului 5 - Credinţa în Vechiul Testament

1. **NECHIBZUINŢA GALATENILOR. Galateni 3:1-5.**
	* Prin cuvinte dure şi clare, Pavel vrea să îi facă pe Galateni să ia aminte la poziţia lor.
	* Primindu-L pe Isus cu credinţă, iau acum dreptatea Sa şi o înlocuiesc cu faptele legii (propria lor dreptate).
2. **CREDINŢA VECHIULUI TESTAMENT. Galateni 3:6-8.**
	* **AUTORITATEA VECHIULUI TESTAMENT**
		+ Scripturile (extinse în actualitate cu Noul Testament) sunt maxima autoritate doctrinară.
		+ Pavel îşi bazează teologia pe citate biblice. Acestea se găsesc împrăştiate prin toate epistolele sale (excepţie făcând cele două care sunt mai scurte, Tit şi Filimon).
	* **ÎNDREPTĂŢIREA VECHIULUI TESTAMENT**
		+ Poporul iudeu se gândea că binecuvântarea trimisă lui Avraam se baza pe ascultarea lui perfectă.
		+ Totuşi, Pavel foloseşte exemplul lui Avraam pentru a demonstra exact contrariul. A fost Avraam considerat drept pentru ascultarea lui? Cu siguranţă că nu.
		+ *I-a fost socotită ca dreptate credinţa, nu faptele*.
		+ Ceea ce a făcut el nu a făcut pentru a fi îndreptăţit; a făcut pentru că a fost îndreptăţit.
	* **EVANGHELIA ÎN VECHIUL TESTAMENT**
		+ Avraam a învăţat Evanghelia direct de la Dumnezeu. Dumnezeu a promis să îi dea lui Avraam o familie numeroasă şi un loc unde să locuiască. În plus, i-a arătat că din moştenitorii săi va veni Mesia, care urma să moară pentru păcatele tuturor (Geneza 22:1-18).
		+ Între timp, lui Avraam nu i s-a cerut să promită nimic. El trebuia doar să accepte promisiunile divine. Nici o lucrare bună pe care el putea să o facă nu putea adăuga nimic la acele promisiuni divine.
		+ David sau Iosua sunt exemple din Vechiul Testament ale iertării fără fapte, bazate doar pe pocăinţă (Psalmii 32:1-5; Zaharia 3:1-4).
3. **RĂSCUMPĂRAŢI DIN BLESTEMUL LEGII. Galateni 3:10-14.**
	* Legea este clară. Dacă ascultăm pe deplin avem binecuvântare. Dacă suntem neascultători în vreun punct, blestem (Deut. 27 şi 28). Totul sau nimic.
	* Şi, având în vedere că toţi am păcătuit (Romani 3:23), toţi suntem sub blestemul legii.
	* Dar Hristos ne-a răscumpărat, adică ne-a cumpărat plătind preţul salvării noastre. A purtat blestemul nostru şi a suferit pedeapsa păcatului nostru murind pe cruce (Ioan 3:16; 1 Cor. 6:20; 2 Cor. 5:21).
	* Acest cadou este disponibil pentru toţi cei care azi împărtăşesc credinţa lui Avraam.